NaiveNeuron/SloPal huggingface dataset:
Krošlák, Ján, poslanec NR SR (2020-09-24):
Pán Mazurek, obdivujem na vás ten dar reči. To je neuveriteľné, fakt, naozaj, ako vy dokážete rozprávať, gestikulovať, pekne si to všetko nafázovať, spraviť si ten scenár, všetko neskutočné. Fakt. Ešte som nemal na vás nikdy, nikdy faktickú, teraz prvýkrát, že naozaj to viete tak perfektne zakomponovať všetko a je tam strašne veľa nezmyslov. A ja len jednu otázku vám položím k tomu všetkému. Kde konkrétne je to negatívne vnímanie verejnosti, negatívne emócie slovenskej verejnosti? Kde konkrétne proti Američanom? Máte na mysli vašich 15 kamarátov a 100 fanúšikov na Facebooku a možno nejakých, no ja neviem, potetovaných? A to máte na mysli túto verejnosť?
Duchoň, Daniel, poslanec NR SR (2014-10-23):
Ďakujem pekne. Vážený pán poslanec, rád by som sa vyjadril k téme zavedenia registračných pokladníc pre lekárov, pretože tu nikto nehovorí o tom, že ak vydá ambulancia dve potvrdenia povedzme za vodičský preukaz, že toto treba rýchlo zaevidovať a zdaniť. Ale predsa tu máme skupiny alebo neskutočné množstvo privátnych súkromných ambulancií, rôznych súkromných zdravotných stredísk, súkromných stomatológov a tak ďalej, kde jednoducho sú tie obraty ďaleko, ďaleko väčšie. Mnohí z nás tam nechávame desiatky až stovky eur a tieto financie sú veľakrát mimo oficiálneho účtovníctva, to znamená, dochádza tým pádom k daňovým únikom. A preto ja vítam túto iniciatívu a pokladám zavedenie registračných pokladníc do privátnych ambulancií za celkom prirodzenú a správnu vec. Nehovoriac o tom, že mnohí lekári, a to sám iste dobre viete, robia nákladné úkony v štátnych zariadeniach, napríklad náročnú operáciu vykonajú v štátnom zariadení, pretože, samozrejme, prístroje, celá tá operácia, to sú obrovské náklady, ale doliečenie prebieha už v privátnej ambulancii toho daného lekára, povedzme toho operatéra, kde už ten pacient jednoducho platí keš tomu danému lekárovi. To znamená operácia alebo iný úkon v štátnom zariadení, doliečenie v privátnom. A toto všetko je rozumné, že sa jednoducho podchytí cez registračné pokladnice. Takže znovu opakujem, pokladám to za veľmi dobrú iniciatívu. Ďakujem.
Ďuriš Nicholsonová, Lucia, podpredsedníčka NR SR (2017-11-28):
Vítam pána ministra. A hneď vás poprosím, aby ste nám uviedli váš prvý návrh zákona
Paška, Pavol, predseda NR SR (2013-11-27):
(Hlasovanie.) 141 prítomných, 138 bolo za, 3 sa zdržali. Máte súhlas, pán spravodajca.
I. Andruskó, poslanec: (2008-12-03):
Pán predseda, prosím, dajte hlasovať o tomto návrhu.
Záborská, Anna, poslankyňa NR SR (2020-07-23):
Aha, ďakujem pekne. Ďakujem pekne. Pán predseda, páni ministri, odvolá... nečudujem sa, že tu dnes sedíme, aj keď mnohí ľudia trávia už dovolenku, lebo odvolávanie premiéra, a teda aj možný pád vlády je vždycky veľmi piárovo atraktívne. Ja považujem dnešné odvolávanie premiéra Slovenskej republiky Igora Matoviča za nespravodlivosť. A myslím, že minister Krajniak to v tých minútach, v ktorých vystúpil, jasne ukázal. Ale nevadí, pretože aj v tomto prípade platí to, čo pred vekmi povedal Sokrates: „Je lepšie nespravodlivosť trpieť, ako ju vykonávať“. Ďakujem pekne.
P. Hrušovský, podpredseda NR SR: (2002-08-20):
(Hlasovanie.) Prítomných 99 poslancov, za 39 poslancov, proti 13 poslancov, zdržalo sa 46 poslancov, nehlasoval 1. Neschválili sme pripomienku pod bodom číslo 3. G. Palacka, poslanec: Pán predsedajúci, môžeme hlasovať o pripomienke číslo štyri.
Bugár, Béla, podpredseda NR SR (2017-02-08):
Pán poslanec, vy ste ešte nezažili šikanu, ale dám hlasovať, samozrejme, o tomto. (Reakcia z pléna. Smiech v sále.) Vy neviete, čo to je šikana. To by ste tu plakali dennodenne, keby sme vyťahovali niektoré veci. Takže, páni poslanci, budeme hlasovať o tom, aby sme znovu, vyslovene pre pána poslanca Matoviča vytvorili priestor na ospravedlnenie. Nech sa páči. Prezentujeme sa a hlasujme. (Hlasovanie.) Prítomných 137 poslancov, za 52, proti 17, zdržalo sa 66 poslancov, 2 nehlasovali. Konštatujem, že návrh nebol schválený. Pán poslanec Zelník ešte, procedurálny návrh.
Pčolinský, Peter, poslanec NR SR (2017-02-01):
Ďakujem pekne. Pani kolegyňa, ja vás podozrievam z toho, že vaše vystúpenie bolo plné konšpirácií. Pretože v skutočnosti máme nízku nezamestnanosť, nepracuje len ten, kto nechce, máme veľmi dobré mzdy, nikto neuteká do zahraničia, máme stabilné ceny energií, investori prichádzajú ako na bežiacom páse. Čiže naozaj mám pochybnosti, či ste len nekonšpirovali a realita je úplne iná. Ďakujem.
Danko, Andrej, predseda NR SR (2018-03-13):
Ďakujem. Pokračujeme. Teda prosím ministra zdravotníctva Tomáša Druckera, aby vládny návrh zákona uviedol. Nech sa páči, pán minister.
Á. Biró, poslankyňa: (2008-11-27):
A jaj, ešte aj to, čo kolegyňa hovorila. Prečo 14? Nás je zatiaľ 20.
Grendel, Gábor, podpredseda NR SR (2022-11-30):
Otváram rozpravu, do ktorej som dostal jednu písomnú prihlášku, a to od pána poslanca Mariána Viskupiča. Nech sa páči, pán poslanec, máte slovo.
Náhlik, Peter, poslanec NR SR (2015-11-11):
O bode 1 pozmeňujúceho návrhu pána poslanca Hraška nemôžeme hlasovať vzhľadom na to, že boli schválené body zo spoločnej správy 5 a 6. (Reakcia z pléna.) Pán predseda, dajte, prosím, hlasovať o námietke pána poslanca Hraška.
P. Hrušovský, poslanec: (2009-10-30):
Takže mohli by sme ďalej takto pokračovať, ale viete dobre, ja nemám rád osobné invektívy, ale toto je o charaktere štátu. Naozaj, poďme o tom diskutovať. Aký ho chceme mať a čo máme pre to každý z nás urobiť, lebo tu sa dejú vážnejšie veci, ako si my myslíme. Ja nechcem strašiť, ale je tu doba, ktorá si takýto postoj vyžaduje.
Danko, Andrej, podpredseda NR SR (2024-06-26):
Poslanec Majerský.
B. Bugár, podpredseda NR SR: (2002-07-02):
Takže, pán poslanec pán spravodajca, môžeme pristúpiť k hlasovaniu. M. Mesiarik, poslanec: Vážený pán podpredseda, budeme hlasovať o bodoch uvedených v spoločnej správe. Navrhujem hlasovať spoločne o bodoch 1, 2, 7, 8, 9, 12, 14, 15, 17, 18 a 20 s odporúčaním tieto body schváliť.
P. Hrušovský, predseda NR SR: (2004-05-27):
M. Demeterová, poslankyňa: Ďalej dajte, prosím, pán predseda hlasovať o bode 3 návrhu.
P. Hrušovský, podpredseda NR SR: (2002-07-04):
M. Podhradská, poslankyňa: Ďakujem za slovo, pán podpredseda. Pán poslanec Cuper tu povedal taký myslím celkom príhodný príklad o tom bernardínovi, čo tak neprezieravo vypil značné množstvo rumu. Pán poslanec Hort, z rumu býva ťažká hlava a naozaj sa mnohé veci nepamätajú. Keď ste sa pýtali na ten domáci privatizačný živel, tak by som vám chcela povedať, že jeden z tých domácich privatizačných živlov sedí vedľa vás a druhý zrejme išiel, ktorý tiež sedí vedľa vás, len z druhej strany, teraz tu nie je, išiel asi skontrolovať stav pokladnice SDKÚ.
Lipšic, Daniel, minister vnútra SR (2011-02-08):
Ďakujem. Ja vítam diskusiu, len tá predpokladá, že vôbec niekto ten návrh novely čítal. Po prvé návrh novely žiadne psychotesty, pán poslanec Richter, nezavádza pre dôchodcov, ani pre nikoho iného. Nehovoríte pravdu. Buď ste to nečítali, alebo ste si to proste teraz vymysleli priamo. Vy ste zaviedli, ešte raz, vy ste zaviedli dvojročnú zdravotnú spôsobilosť pre osoby nad 65 rokov. V poriadku. A my teraz to administratívne zľahčujeme, aby to bolo súčasťou vodičského preukazu vydaného bezplatne, aby nemusel dôchodca nosiť ešte tri papiere so sebou vo vodičskom preukaze. Nič viac, nič menej. Tak nabudúce kľudne kritizujte vecne, ale najskôr si prečítajte, čo vlastne kritizujete.
M. Hort, podpredseda NR SR: (2008-02-08):
Poprosím teraz pani poslankyňu Jarmilu Tkáčovú, ktorá je písomne prihlásená do rozpravy, nech prednesie svoj príspevok. Nech sa páči. Po jej vystúpení a po prípadných faktických poznámkach bude možnosť prihlásiť sa k tomuto návrhu zákona ústne. Nech sa páči.
Šudík, Tomáš, poslanec NR SR (2020-05-15):
Kristián, ja by som ti aj touto cestou chcel poďakovať za tvoje vystúpenie v rozprave. Som veľmi rád, že si to povedal rovno, ako to je, pretože je to obrovská pravda, že zástupcovia klubu SMER či ĽSNS tu skoro vôbec nesedia a z ĽSNS sú tu v počte len dvoch. To myslím, že všetko, čo sa, ako sa tvária na tých svojich, vo videách, v rozpravách a na bilbordoch, ako pomáhajú ľuďom, to je presne vidno. Títo ľudia poberajú obrovské odmeny a namiesto toho, aby pracovali v prospech ľudí, teraz už možno mnoho z nich sedí doma alebo leží a oddychujú. Ich nikdy život ľudí nezaujímal, oni si tu prišli posedieť kvôli platu, a keď treba ukázať, popočúvať a vžiť sa do problémov, to im je ukradnuté. Hlavne aby potom rozdávali šeky a aby mali reklamu. Ďakujem krásne.
Číž, Miroslav, podpredseda NR SR (2015-01-30):
Ďakujem. Faktické poznámky pán poslanec Martvoň a pán poslanec Viskupič. Pán poslanec Martvoň sťahuje žiadosť o faktickú, takže, pán Viskupič, máte, uzatváram možnosť prihlásiť sa s faktickou a slovo má pán poslanec Viskupič.
Hajko, Jozef, poslanec NR SR (2024-01-16):
Ďakujem všetkým kolegom za pripomienky. Čakal som, že možno niekto aj z tej pravej strany politického spektra, nuž, žiaľ, nie je to nič nové. Ja oceňujem, že všetci hovoríme o tom, že táto forma rokovania o takomto dôležitom predpise je nevhodná nebezpečná. Dokonca ako tu bola jedna poznámka od pána Spišiaka, dokonca sa dotvára tá norma a ráta sa s tým, že my tu budeme diskutovať a niekto bude ešte nad ňou sedieť. Ale napriek tomu chcem byť konštruktívny a optimista, my poslanci za KDH sme otvorení diskusii, vieme o tom diskutovať. A čo som už povedal vo svojom vystúpení, tak zopakujem, vieme predložiť sumu ozaj odborných poznatkov, máme z čoho vychádzať, bol to návrh exministra Karasa, je z čoho vychádzať, aby Slovensko dostalo kvalitné predpisy, len na to musí byť vôľa všetkých a hlavne, opakujem, tej pravej časti tejto sály. Ďakujem za pozornosť.
Danko, Andrej, podpredseda NR SR (2024-05-21):
O slovo v zmysle rokovacieho poriadku požiadal podpredseda Národnej rady poverený riadením Národnej rady Slovenskej republiky pán inžinier Žiga. Nech sa páči.
Zemanová, Anna, poslankyňa NR SR (2017-02-07):
Ďakujem pekne za slovo. Ak ste dobre počúvali to, čo sme v rozprave povedali s kolegom Karolom Galekom, tak spoločným menovateľom bolo, tohto nešťastia a prevádzky, doterajšej prevádzky Hornonitrianskych baní Prievidza, je nedodržiavanie pracovných postupov, nedodržiavanie banských postupov, obchádzanie zákonov, nedostatočné protipožiarne predpisy, nedostatočné zabezpečenie bezpečnosti a ochrany zdravia pri práci ľudí, ktorí tam pracujú. Dôvodom, deklarovaným dôvodom je nedostatok peňazí. Ďalším, čo je spoločné s tými dvoma nešťastiami v bani Nováky v roku 2006 a v bani Handlová 2009, je to, že plán otvárky a banské mapy pri nešťastí nesedia. Ťažilo sa tam, kde sa ťažiť nemalo. To znamená, kto kontroluje skutočne, čo sa v podzemí v bani deje? Ako mohlo dôjsť k závalu v Novákoch? Aká je garancia toho, že v Hornonitrianskej bani plánujú otvoriť 12. ťažobné pole, ktoré bude veľmi v tesnej blízkosti geologického zvodneného termálneho prostredia pre kúpele Bojnice? Kde je garancia toho, čo sa píše v správe o posudzovaní vplyvov na životné prostredie, že áno, že ak budú dodržané všetky postupy, tak nemôže dôjsť k prievalu termálnych vôd do bane a kúpele Bojnice nie sú ohrozené? Aká je garancia takejto spoločnosti, ktorá nemá elementárne zásady vo vzťahu k svojim ľuďom, k pracovníkom, k svojim zamestnancom? Kašle na nich. Ja pochybujem o tom, že do dnešného dňa tie protipožiarne predpisy, protipožiarne opatrenia, že sú realizované tak, ako by mali byť. Myslím si, že riešením je ukončiť túto činnosť, tejto nehospodárnej organizácie. Ukončiť a zastaviť a zmeniť, zrušiť rozhodnutia o všeobecnom hospodárskom záujme do roku 2030. Do roku 2030 sa má povoliť takáto činnosť tejto mafiánskej organizácie, zločineckej skupiny, ktorá ohrozuje nielen ľudí, ktorí pracujú v bani, ale celého okolia. To, že sme predložili návrh zákona, je len malý krôčik toho, čo malo byť dávno vykonané zo strany vlády. Malý krôčik toho, aby sme dali podnet ministerstvu hospodárstva, že nech urobia niečo s tými vyhláškami, aby aspoň papiere boli v poriadku, keď už realitu nedokážu poriadne skontrolovať. My sa tejto téme budeme určite ďalej venovať. Budeme sa pýtať pána ministra hospodárstva, budeme sa pýtať pána ministra životného prostredia, ako je to s tou EIA. Budeme sa pýtať aj pána ministra zdravotníctva, ako chce garantovať istotu kúpeľom v Bojniciach, že neprídu o termálnu vodu. Ale verím, že minimálne nájdeme zhodu v tom, že tento zákon by sa posunul do druhého čítania. Ďakujem veľmi pekne.
Blanár, Juraj, podpredseda NR SR (2022-12-07):
Reagujte na predrečníka, pán poslanec!
Pellegrini, Peter, predseda NR SR (2015-09-23):
Ďakujem pekne. S reakciou na faktické poznámky pán poslanec Hlina.
Zimenová, Zuzana, poslankyňa NR SR (2017-03-23):
Ďakujem pekne za odpoveď, pán minister. Chcela by som sa iba opýtať, v pripravovanej reforme vzdelávania sa uvažuje o tom, že by už 5-ročné deti mali povinne absolvovať výchovno-
-vzdelávací program, a to najmä v materských školách. Či v prípade, že bude takýto návrh úspešný a bude prijatý, či budete uvažovať teda o tom, a malo by sa zrejme uvažovať o tom, aby aj materské školy podliehali zákonu o správnom konaní. A ak sa to nestane, ak sa teda tie 5-ročné deti naozaj zatiaľ vyjmú z povinného vzdelávania, či predsa len nepristúpite k tomu, aby v tých materských školách boli tieto rovnaké podmienky, ako je v prípade základných škôl. Pretože práve v tomto podnete sa ukázalo, že boli uprednostnené mladšie deti ako 4-ročné dieťa, takže nie je to celkom správne a rodičia si nevedia poradiť.
Bugár, Béla, podpredseda NR SR (2017-10-12):
Prezentujme sa a hlasujme. (Hlasovanie.) Prítomných 139 poslancov, za 91, proti 31, zdržalo sa 17 poslancov. Návrh sme schválili. Nech sa páči.
Galko, Ľubomír, poslanec NR SR (2015-12-15):
Ďakujem pekne. Ja len technicky, Miro, že o piatej už budú všetci poslanci nastúpení v autách a vo vlakoch a už tu bude dávno odhlasované, to znamená, o piatej si môžeš študovať akurát tak vianočné recepty alebo to, že čo kúpiš frajerke pod stromček. To je môj predpoklad, že pokiaľ teda chceš, tak mal by si študovať do druhej, možno do pol tretej, ale určite nie do piatej. Ďakujem pekne.
Bugár, Béla, podpredseda NR SR (2017-12-06):
Nech sa páči, prezentujme sa hlasujme. (Hlasovanie.) Prítomných 132 poslancov, za 80, proti 51, 1 sa zdržal. Konštatujem, že návrh vlády, návrh zákona sme schválili. Vážené panie poslankyne, páni poslanci, to bol posledný zákon, o ktorom sme mohli hlasovať, ale chcem vás teraz požiadať na základe žiadosti pani poslankyne Shahzad, aby sme jej bod stanovili, teda prerokovanie jej bodu, to je bod 48, návrh skupiny poslancov na vydanie zákona, ktorým sa dopĺňa zákon č. 447/2008 Z. z. o peňažných príspevkoch, aby sme preložili zajtra na 16.00 hodinu, kvôli iným problémom aj pani poslankyňa tu mohla byť. To znamená, aj keď máme stanovený pevný bod. Neviem, či to bude, asi zajtra už budeme rokovať o rozpočte. O 16.00 prerušíme a budeme rokovať o návrhu pani poslankyne. Je s tým všeobecný súhlas. (Súhlasné reakcie z pléna.) Ďakujem pekne. Pán poslanec Petrák, nech sa páči, procedurálny.
Lipšic, Daniel, poslanec NR SR (2015-02-12):
Ja o tom budem hovoriť v rozprave rozsiahlejšie, ale je absurdné, aby vláda, ktorá v mnohých prípadoch tvrdí, že štát je oveľa hospodárnejší vlastník ako súkromník, prišla s analýzou, ktorá tvrdí, že o 40 % stavia súkromná firma lacnejšie. Tu mám viaceré iné štúdie z Británie ohľadne PPP a ukazuje sa, že jedna štúdia na pár projektoch je absolútne účelovo použitá v tomto prípade. Budem hovoriť aj o tom, ako prebiehalo výberové konanie na dodávateľa, o tom, ako ministerstvo porušovalo infozákon, keď nechcelo na moje žiadosti zverejniť štúdiu uskutočniteľnosti, ale ak to je naozaj tak, že ministerstvo zdravotníctva je presvedčené, že nemocnice stavia o tak výrazne lacnejšie súkromný sektor, ako je možné, že novú nemocnicu ministerstva vnútra a obrany stavia štát v centre Bratislavy na Cintorínskej. Ako je to možné? Ako je možné, že projekt za možno 60 mil. eur stavia štát, vtedy nebolo PPP výhodné, a teraz zrazu výhodné PPP je pri nemocniciach? Ako je to možné zdôvodniť? Možnože vtedy nemal nejaký súkromný investor ani žiadna finančná skupina záujem. Teraz sa v médiách vyskytujú tri subjekty, J&T, Penta a AGEL. To je pekná trojica. Tak zrazu proste socialistický SMER tvrdí, že súkromné vlastníctvo a nič iné je na svete najefektívnejšie. Je to veľmi zaujímavé. A čachre v tých analýzach, vo verejných obstarávaniach len zdôrazňujú alebo potvrdzujú to, že je to vopred určený projekt pre zrejme finančné skupiny, ktoré sú blízke strane SMER, ale ten projekt je pre občanov výrazne nevýhodný.
Danko, Andrej, podpredseda NR SR (2023-12-15):
Poslanec, pán poslanec Šimečka.
Danko, Andrej, podpredseda NR SR (2024-04-24):
Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 12. schôdze Národnej rady Slovenskej republiky podľa odsúhlasenej zmeny programu druhým čítaním o návrhu na vyslovenie súhlasu Národnej rady Slovenskej republiky so Ženevským aktom Lisabonskej dohody o označeniach pôvodu a zemepisných označeniach. Návrh vlády je uverejnený ako tlač 201. Návrh vlády odôvodní predseda Úradu priemyselného vlastníctva Slovenskej republiky pán Gregorčok. Prosím ho, aby sa ujal slova. (Rokovanie v druhom čítaní o návrhu na vyslovenie súhlasu Národnej rady Slovenskej republiky so Ženevským aktom Lisabonskej dohody o označeniach pôvodu a zemepisných označeniach , tlač 201.)
Kollár, Boris, predseda NR SR (2022-09-22):
S ďalšou faktickou poznámkou vystúpi pán poslanec Svrček. Nech sa páči, máte slovo.
Fronc, Martin, poslanec NR SR (2013-06-17):
Ďakujem, pán predseda. Dvakrát som pôsobil vo výbore pre obranu a bezpečnosť, ale necítim sa odborníkom, ale to, čo poviem, to môže povedať aj človek, ktorý nie je odborník, a to je to, že škandál, obrovský škandál je v tom, že informácie, ktoré majú byť tajné o spravodajských službách, si prečítame v novinách, že agenti informácie vynášajú, predpokladám, že s nimi robia biznis a osobné zápasy. A v tomto je ako hlavný problém štátu. A moja otázka smeruje potom, keď sa vyjadrí pán minister, aj so žiadosťou, čo vláda urobí, aby bol v tajných službách poriadok? Tomu nepomôže zákon, ja si myslím, že tomu pomôžu niektoré iné kroky, ktoré musíte urobiť vy ako minister a ktoré musí urobiť vláda, pretože potom Slovensko je naozaj nedôveryhodný partner k ostatným tajným službám, špeciálne pri Vojenskom obrannom spravodajstve vo vzťahu k NATO. Ďakujem.
M. Číž, podpredseda NR SR: (2007-02-01):
Pán minister, nech sa páči. I. Valentovič, minister zdravotníctva SR: Som rád, že ste upresnili svoju otázku, lebo sa priznám, že som vôbec nevedel, ako na tú otázku tak, ako bola položená, odpovedať. Teraz už viem, že vám išlo o nadlimitné výkony. Môžem len toľko povedať, Všeobecná zdravotná poisťovňa a Spoločná zdravotná poisťovňa ukončili rokovania so všetkými poskytovateľmi zdravotnej starostlivosti a napriek tomu, že máte iný názor, sa zdá, že tie rokovania boli úspešné. Naopak, a o tom svedčia aj vyhlásenia napríklad Asociácie nemocníc Slovenska, že rokovania s niektorými súkromnými zdravotnými poisťovňami nevedú tam, kde by mali viesť. Čiže, v tejto chvíli zásadne nesúhlasím s tým, čo tvrdíte. Okrem toho je, existuje taký mechanizmus Spoločnej zdravotnej poisťovne, volá sa, že ročné doúčtovanie. Na základe toho ročného doúčtovania Všeobecná zdravotná poisťovňa prehodnocuje každého jedného poskytovateľa zdravotnej starostlivosti na základe toho, aký mal zmluvný limit a koľko urobil nadlimitných výkonov. A všetky nadlimitné výkony, ktoré boli urobené a išlo o neodkladnú zdravotnú starostlivosť, sú  poisťovňou preplatené. Takže, myslím si, že možno to, čo vy tvrdíte, je nejaká minulosť. Nám sa podarilo tú situáciu zmeniť a ja vám garantujem, že tie dve poisťovne budú mať také zmluvy, že poskytovatelia budú veľmi spokojní. Ďakujem.
Glváč, Martin, podpredseda NR SR (2017-09-11):
S reakciou pán poslanec Rajtár.
Jurinová, Erika, podpredsedníčka NR SR (2015-11-12):
Pán poslanec Hudacký.
Hlina, Alojz, poslanec NR SR (2015-06-30):
Vážená pani predsedajúca, vážené kolegyne, kolegovia, len veľmi krátko. Vzhľadom na to, že SMER tento návrh nepodporí, tak sme sa dohodli aj so spolupredkladateľom pánom Zajacom, že ho stiahneme a predložíme ho opäť na septembrovú schôdzu, a otvorene hovoríme, že čas letných mesiacov využijeme na to, aby sme politicky pracovali aj s predstaviteľmi SMER-u na tom, aby sme sa tejto téme venovali, a avizujem, že v prípade, že sa jej nebudeme venovať na tejto pôde, veľmi nerád a budem musieť skonštatovať, že budeme z toho robiť volebnú tému, a to obnáša, by som povedal, že ďaleko väčšie riziká možno aj pre predstaviteľov SMER-u. Naozaj by som bol rád, aby sme sa tomu vyhli a skúsili túto tému uzavrieť na pôde parlamentu. Ďakujem pekne.
Glváč, Martin, podpredseda NR SR (2019-01-31):
Pán poslanec Mizík.
Pellegrini, Peter, predseda NR SR (2015-05-14):
(Povzdych.) Pán poslanec.
Hrnčiar, Andrej, podpredseda NR SR (2018-03-13):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Grausová.
Dvořák, Oskar, poslanec NR SR (2024-01-09):
Ďakujem veľmi pekne za slovo. My sme síce pri tej forme, pri skrátenom legislatívnom konaní, ale ja som zároveň rád, lebo ono to spolu súvisí, že kolegovia a kolegyne tu pripomínajú aj tie škody, ktoré môžu nastať, tie znížené tresty, ohrozenia, pretože to skrátené legislatívne konanie vlastne hovorí o tom, že môže sa používať iba v tom prípade, ak tu máme nejaké bezpečnostné ohrozenie, ohrozenie ľudských práv alebo hrozia škody značného rozsahu. A to, že tu kolegovia pripomínajú tie znížené tresty a možné potenciálne škody, práveže naopak, úplne to ukazuje, že to ide úplne proti litere toho skráteného legislatívneho konania a práve prijatím tohto zákona nám tu hrozia rôzne škody. Ja som zároveň veľmi rád, že, a chcem sa poďakovať naozaj všetkých kolegom a kolegyniam, že tu vytvárajú priestor na diskusiu vôbec, že toto obchádzanie, že my sme tu prakticky od začiatku volebného obdobia nemali nič iné ako skrátené legislatívne konania. Obchádzame medzirezortné pripomienkové konania, vnútorné pripomienkové konania. Keby vyšiel, keby vyšiel ten plán, čo plánovala táto koalícia, aby všetko pretláčala rýchlo pred Vianocami, my by sme sa nikdy nedozvedeli tie stanoviská, ktoré tu čítame, či už od rady prokurátorov. My by sme nevedeli aký, ako vníma tieto zásadné zmeny napríklad Európska komisia, bola tu spomínaná Benátska komisia, a v určitom slova zmysle si tým pádom aj tuto opozícia tvorí prácu, tú demokratickú základnú prácu diskusie namiesto koalície. Ale to neznamená, že toto by malo byť štandardným procesom. A je to, je to v niečom aj smutné, že opozícia tu musí robiť práce za koalíciu a vytvára tu priestor na to, aby vôbec sa relevantné inštitúcie mohli vyjadriť k takto zásadným zmenám. Však nikdy by sme nevedeli stanovisko rady prokurátorov, možno ani Európskej komisie alebo ex post keby sa to stalo. Ja vyzývam, naozaj stiahnite tento návrh. Keď chcete niečo meniť, tak choďte štandardným procesom, nech nastane štandardná diskusia.
Brocka, Július, poslanec NR SR (2015-11-27):
Ďakujem pekne, vážená pani predsedajúca, dámy a páni, kolegovia, dovoľte, aby som predniesol spravodajskú správu k tlači 1805, novele zákona o sociálnom poistení kolegov Ľudovíta Kaníka, Eugena Jurzycu, Jozefa Mihála a Eriky Jurinovej. Návrh spĺňa všetky náležitosti aj podľa rokovacieho poriadku, aj podľa legislatívnych pravidiel tvorby zákonov. Odporúčam Národnej rade, aby sa po všeobecnej rozprave uzniesla na tom, že návrh zákona prerokuje v druhom čítaní. Zároveň v súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor pre sociálne veci. Za gestorský výbor navrhujem výbor pre sociálne veci a odporúčam, aby návrh prerokovali do 21. januára 2016 a gestorský výbor do 22. januára. Pani predsedajúca, ďakujem, otvorte, prosím, všeobecnú rozpravu.
Laurenčík, Milan, podpredseda NR SR (2021-06-23):
Ďakujem. Prosím, zaujmite miesto pre spravodajcov. Ja otváram všeobecnú rozpravu, do ktorej som dostal jednu písomnú prihlášku. Za klub Ľudová strana Naše Slovensko sa prihlásil pán poslanec Stanislav Mizík, ktorému teraz odovzdávam slovo. Nech sa páči.
Milanová, Natália, ministerka kultúry SR (2020-05-12):
Ďakujem veľmi pekne, pán predsedajúci. Vážené kolegyne, kolegovia, ja by som v prvom rade chcela veľmi pekne poďakovať za to, že za skrátené legislatívne ste zahlasovali v hojnom počte. A chcem vás ubezpečiť, že tento návrh zákona skutočne je pomocou pre kultúrnu obec, aj keď nie všezachraňujúcou, ale je to aspoň časť, s ktorou dokážeme všetkým ľuďom v oblasti kultúry pomôcť. Tento návrh zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s ochorením COVID-19 predkladám ako iniciatívny materiál. Naliehavosť prijatia návrhu zákona vyplýva z aktuálnej situácie z dôvodu ochorenia COVID-19 spôsobený koronavírusom na území Slovenskej republiky, ktorá si vyžaduje prijať opatrenia aj v oblasti kultúry. Cieľom návrhu zákona je dočasne a vyvážene upraviť zmluvné podmienky realizácie verejných kultúrnych podujatí predovšetkým tak, aby objektívna nemožnosť konania podujatia nespôsobila neprimeranú negatívnu ekonomickú záťaž pre jeho usporiadateľa a zároveň ponúknuť vhodné, resp. náhradné alternatívy pre tých, ktorí sa mali podujatia zúčastniť. Optimalizácia odvodovej povinnosti do umeleckých fondov zriadených zákonom Národnej rady Slovenskej republiky č. 13/1993 Z. z. v znení neskorších predpisov na obdobie do 
31. decembra 2020, resp. vzniknutej k roku 2020, a to predovšetkým pozastavením povinnosti zrážať umelcom dvojpercentný príspevok do týchto umeleckých fondov, to je taktiež jeden zo zámerov tohto návrhu zákona. Ďalej je mojím úmyslom aj zjednocujúca úprava vybraných procesných lehôt v rámci činnosti Audiovizuálneho fondu, Fondu na podporu umenia a Fondu na podporu kultúry národnostných menšín, ako aj zjednocujúca úprava administratívnych procesov a náležitostí v uvedených fondoch, sledujúc ich zjednodušenie v záujme možnej efektívnejšej reakcie v období krízovej situácie. V danom kontexte je potrebné uviesť, že práve fondy predstavujú efektívny nástroj na zmierovanie dopadov koronavírusu na kultúrnu obec v širšom zábere. Návrh zákona nebol predmetom vnútrokomunitárneho pripomienkového konania. Ďakujem vám veľmi pekne za pozornosť, čakám na vaše pripomienky.
Heger, Eduard, poslanec NR SR (2017-06-19):
Vážený pán predsedajúci, ďakujem za slovo. Vážené kolegyne, kolegovia, predpokladal som, že sa budeme o tom baviť zajtra ráno o deviatej. Takže asi ani vy ste úplne nepočítali, pán minister, že vás sem dneska vytiahnu. Takže ja sa na úvod, pán predsedajúci, čo sa stalo, povedzte, že sme to takto dali dneska? Lebo však to bol plánový bod, či nie? (Prerušenie vystúpenia predsedajúcim.)
Šimko, Jozef, poslanec NR SR (2020-06-03):
Ďakujem pekne za slovo. Vážený pán poslanec Dostál, ja vás ubezpečujem, že nie som extrémista a už vonkoncom nie som fašista, nikdy som nebol, nie som a nikdy nebudem fašista, to vás ubezpečujem. Ale vy, ak hovoríte o nás, o mne konkrétne ako člena Ľudovej strany Naše Slovensko, že som fašista, tak verte mi, že sa mýlite. Ja by som vám tiež mohol povedať, že ste liberálny fašista, to by bolo snáď asi to isté. Ale vy hovoríte, že šírime tu nezmysly. Vážení priatelia, no poďme sa, ešte raz sa vráťme do roku 1999, kde vláda Mikuláša Dzurindu povolila prelety americkej armády, teda lietadiel cez územie Slovenskej republiky na tzv. humanitárne bombardovanie Juhoslávie. No, to bolo humanitárne zabíjanie. A tu verejne sa chcem po 20 rokoch, už niečo viac ako 20 rokov, poďakovať sa pánovi Čarnogurskému a, samozrejme, aj pánovi Koncošovi, ktorí nepodporili, ináč komplet celá vláda v roku 1999 podporila tieto prelety. A americké lietadlá, nieže to bola humanitárna pomoc, bombardovali občanov Juhoslávie, zabíjali deti, rozbíjali školy, škôlky, mosty. Každý most cez Dunaj bol rozbitý. Toto bola humanitárna pomoc?! A vy hovoríte, že nech žije NATO?! Poďme do Afganistanu. Aká tam bola situácia? Američania plus Angličania napadli Afganistan a zabili tam človeka údajne zato, že má zbrane hromadného ničenia. Nakoniec sa nenašlo nič (reakcie z pléna). Pardon, Irak, áno, jasné. Takže zato vám hovorím, vážení páni, uvažujte! A ja si to skutočne, pán Dostál, vyprosím, aby ste ma vy osobne označovali za fašistu a za, nebodaj za extrémistu, pretože ubezpečujem vás, že nie som a nikdy nebudem extrémista a už vonkoncom nebudem fašista. Ďakujem pekne.
Zelník, Štefan, poslanec NR SR (2017-12-06):
O druhom pozmeňujúcom návrhu pána poslanca Beblavého nemôžeme hlasovať, lebo bol schválený bod 4 zo spoločnej správy.
T. Cabaj, podpredseda NR SR: (2009-12-02):
S faktickou poznámkou pán poslanec Zsolt Simon.
Zmajkovičová, Renáta, podpredsedníčka NR SR (2012-11-28):
Ďakujem za slovo, pani podpredsedníčka. Ja chcem poďakovať všetkým kolegom, ktorí reagovali, a z toho, čo ako reagovali s faktickou poznámkou tak, že podporia pozmeňujúci návrh, za čo im teraz ďakujem. A chcela by som, z toho mi tak vyplynulo, kolegyne, kolegovia, predpokladám samozrejme, že spravodajca navrhne, aj pán minister, odloží sa hlasovanie o dva dni, o deň, o dva, takže určite si prejdeme všetky tie, celý ten môj pozmeňujúci návrh, ktorý som predložila. A čo sa týka ešte, že nepriamo novelizujem. Ja by som chcela len kolegov upozorniť, že zákon o správnych poplatkoch je otvorený, čiže ja som neprišla, nevkladám nový článok. Čiže dnes zákon o správnych poplatkoch je otvorený a ja som len prišla s pozmeňujúcim návrhom, ktorý rieši mnohé veci, ktoré pomôžu občanom. Iba toľko. A ďakujem teda, znovu opakujem, za podporu.
P. Hrušovský, predseda NR SR: (2003-11-05):
Prosím teraz pána poslanca Abrhana, ktorého poveril výbor pre verejnú správu, aby z poverenia výboru ako spoločný spravodajca informoval Národnú radu o odporúčaní gestorského výboru k jednotlivým predloženým návrhom k prerokúvanému vládnemu návrhu zákona o krajských úradoch a obvodných úradoch a o zmene a doplnení niektorých zákonov , tak ako sú uvedené v spoločnej informácii 341a. Pána ministra prosím, aby zaujal miesto pre navrhovateľov. Pán spoločný spravodajca, máte slovo.
Bugár, Béla, podpredseda NR SR (2016-06-17):
Ďakujem pekne. Otváram všeobecnú rozpravu. Konštatujem, že nemám žiadnu písomnú prihlášku do rozpravy. Preto sa pýtam, kto sa hlási ústne do rozpravy? Ako prvý, samozrejme, pán navrhovateľ avizoval a potom pán poslanec Dostál. Končím možnosť... Ešte pán poslanec Kollár. Takže končím možnosť sa prihlásiť ústne do rozpravy. Nech sa páči, pán poslanec Krajniak, nech sa páči.
Danko, Andrej, predseda NR SR (2018-05-23):
Pani poslankyňa Vaľová.
Ďuriš Nicholsonová, Lucia, podpredsedníčka NR SR (2017-03-21):
Pán poslanec Grendel, nech sa páči.
P. Hrušovský, predseda NR SR: (2005-03-15):
L. Ladányi, poslanec: Ďakujem za slovo. Vážený pán predseda, vážení páni ministri, vážené pani poslankyne, vážení páni poslanci, Výbor Národnej rady Slovenskej republiky pre obranu a bezpečnosť svojím uznesením č. 343 z 8. marca 2005 ma určil za spravodajcu k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a o zmene a doplnení niektorých zákonov (tlač 1046). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitostí určené v legislatívnych pravidlách. V súlade s rozhodnutím predsedu Národnej rady Slovenskej republiky z 23. februára 2005 č. 1063 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre pôdohospodárstvo, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 4. mája 2005 a gestorský výbor do 6. mája 2005. Prosím, pán predseda, aby ste otvorili rozpravu k tomuto návrhu.
Hrušovský, Pavol, predseda NR SR (2011-11-30):
Hlasujeme, páni poslanci. (Hlasovanie.) 143 prítomných, 78 za návrh, 1 proti, 64 sa zdržalo. Návrhy sme schválili. Prosím ďalší návrh.
Pročko, Jozef, poslanec NR SR (2024-01-10):
Ďakujem veľmi pekne, no absolútne s tebou súhlasím, Ondrej, že naozaj niektorí ľudia, presne ako pán Burda v 2020, boli na strane pána Lipšica, po tom, ako sa dostal k moci Fico, sú na strane Roberta Fica. Presne pán Huliak v 2021 proti Ficovi, teraz s Ficom. Žiaľbohu, naozaj peniaze a moc sú, ale je veľmi dôležité presne to, čo si povedal, aby tie voľby boli demokratické, takže môžeš reagovať na moju faktickú poznámku. Ja len chcem povedať, že naozaj v 1997, ako si v úvode povedal, prišiel Robert Fico za nami do relácie a chcel spievať. Nechceli sme ho tam, ale keďže spieval strašne falošne, on tak prosil a tak rozprával, že on, on, on je mladý sociálny demokrat, on bude proti Mečiarovi, až o pár rokov neskôr s ním bil bandu, takže ja som sa s ním nebozkával, takže keď budeš niekedy s pánom Dankom, tak mu povedz, že ja som sa s ním nebozkával, ale videl som Antona, teda Antona, ježiš, Tono, prepáč, v Poprade, Andreja Danka som videl viackrát, ako sa chytili s Ficom a mm (rečník napodobnil pusu) na jednu stranu, mm (rečník napodobnil pusu) na druhú stranu. A pre mňa a pre sexuológov by mohla byť taká špeciálna úloha pomenovať sexuálnu úchylku, keď niekto bozkáva Fica, výložky a Zsuzsovú. Dohromady. Čo to je? (Smiech.) Lebo to je veľmi zaujímavé, lebo z tých výložiek máš na gambách tie oné, otrasy, zo Zsuzsovej neviem, čo má na gambách, no a z Fica čo máš na gambách, tak to už ani človek nevie. No a, Ondrej, ešte, aby som ti nahral, takže naozaj voliť demokratického človeka a veľmi sú dôležité demokratické voľby, takže tiež ti nahrám na faktickú poznámku, ďakujem.
Kaliňák, Robert, podpredseda vlády a minister vnútra SR (2017-03-22):
Podobne, ako som už predtým uvádzal, ide predovšetkým o technické úpravy a zmenu vlastne pohyblivého trojhranu, ktorý máme spolu s Českou republikou a s Rakúskom, na nepohyblivý štátny trojhran. Súvisí to práve s tým, s tou zmenou, všeobecnou politikou a filozofiou, ktorú uplatňujeme pri úprave našich štátnych hraníc. A po tejto dohode vlastne, samozrejme, musí nachádzať aj medzinárodná zmluva, ktorá podrobne upravuje tieto body. Ďakujem pekne.
Danko, Andrej, predseda NR SR (2016-10-26):
Pani poslankyňa, bude zákon č. 447/2008 Z. z.
A. Belousovová, podpredsedníčka NR SR: (2009-03-11):
Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov . Vládny návrh zákona má tlač 969, spoločná správa výborov má tlač 969a. Slovo dávam ministrovi financií Slovenskej republiky pánovi Jánovi Počiatkovi, aby vládny návrh zákona odôvodnil. Nech sa páči, pán minister.
P. Hrušovský, predseda NR SR: (2004-09-21):
V. Ďaďo, poslanec: Osobitne.
Želiezka, Ľubomír, poslanec NR SR (2017-12-06):
Ďakujem pekne. Pán minister, ja vám odpoviem na vašu otázku, ktorú ste dali kolegyni Zemanovej, prečo vystupuje tak, ako vystupuje, a nielen ona, ale aj niektorí opoziční poslanci. Ona vám odpoveď určite nedá, lebo na to nenaberie odvahu. Ja chcem veriť, že aj medzi opozičnými poslancami sú čestní ľudia, ktorí to myslia so spravovaním tohto štátu úprimne. Viete, keď sa stretnem s niektorými vašimi opozičnými kolegami v súkromí a rozprávame sa a vymieňame si názory a pýtam sa ich, prečo vystupujú tak, ako vystupujú, tak som niekedy zostal v nemom úžase ich odpoveďou: Vieš, asi odpoveď bola taká, vieš, musíme, lebo u nás je to tak nastavené, sme hodnotení podľa toho, aké máme vystúpenie, koľko máme vystúpení, kde sú nejaké tabuľky, kde sú hodnotení ich šéfmi. Vieš, blížia sa voľby, no a nečuduj sa, že vystupujeme tak, ako vystupujeme. Kolegovia, kolegyne, je to úsmevné, ale to sú odpovede vašich kolegov. (Reakcia z pléna.) Áno, to je to hodnotenie. Takže, viete, vážené dámy, vážení páni, ja sa potom ani nečudujem, že to v pléne vyzerá tak, ako to vyzerá. Ďakujem pekne.
Paška, Pavol, predseda NR SR (2013-10-28):
Pán poslanec Jarjabek.
Danko, Andrej, predseda NR SR (2017-06-15):
Ďakujem. Dávam slovo spravodajkyni, ktorú určil navrhnutý gestorský výbor pre zdravotníctvo, poslankyni Cigánikovej. Poslankyňa Grausová, ste určená? Hej. Ospravedlňujem sa. Zastupujete? Dobre, nech sa páči
J. Mikolaj, podpredseda vlády a minister školstva SR: (2008-09-18):
Vzhľadom na to, že sa aj v programovom vyhlásení vlády hovorí o viaczdrojovom financovaní vysokých škôl, je záujem zvyšovať podiel finančných prostriedkov, ktoré verejné vysoké školy získavajú zo súkromných zdrojov a z vlastnej činnosti. Súčasne je záujem podporiť univerzitný výskum, ktorého výstupy budú využívateľné v priemysle a v spoločenskej praxi. Na dosiahnutie tohto cieľa v súčasnosti pripravujeme novelu zákona o vysokých školách, ktorá umožní verejným vysokým školám vstup do obchodných spoločností a to prostredníctvom partnerstiev so súkromným sektorom v rámci uskutočňovania podnikateľskej činnosti v podstatne väčšom rozsahu, ako je v súčasnosti, s cieľom prepojenia potrieb a s rozvojom vedy a výskumu a ich aplikácie pre prax. V takýchto spoločnostiach bude verejná vysoká škola ručiť len za záväzky svojho vkladu. Vzhľadom na to, že kapitálový vstup verejných vysokých škôl do obchodných spoločností bude novým prvkom v našom právnom poriadku, nastavíme osobitné podmienky pre takýto režim. Očakávam však, že v prípade takýchto partnerstiev sa vysoké školy budú podieľať na ich činnosti skôr svojimi znalosťami, svojím know-how, teda prostredníctvom patentov, prostredníctvom licencií ako nejakým kapitálovým vstupom, poprípade vstupom svojho majetku, snáď okrem laboratórií a experimentálnych pracovísk. Chcem vás ale ubezpečiť, že vzdelávanie a výskum zostanú naďalej prvoradými úlohami vysokých škôl, pretože to je ich činnosť, a nie podnikať v hospodárstve. Máme tiež záujem, aby sa vysoké školy aktívne podieľali na vzniku špecializovaných organizácií vedy a techniky, ako sú centrá excelentnosti, technologické parky, inkubátory, spin off, start up a niektoré ďalšie, dovolím si povedať, moderné inštitúcie, ktoré zabezpečujú pre nás prenos poznatkov do praxe. V prípade štátnych vysokých škôl je situácia iná, keďže ide o príspevkové organizácie a ich hospodárenie sa riadi osobitnými predpismi. Vo veci podnikania súkromných vysokých škôl je potrebné posudzovať ich možnosti podnikania podľa právnej formy právnickej osoby, ktorej bol udelený štátny súhlas na pôsobenie ako súkromná vysoká škola. Ak ide o obchodnú spoločnosť, jej podnikateľská činnosť sa riadi Obchodným zákonníkom, v prípade ak ide o neziskovú organizáciu zákonom o neziskových organizáciách. Ak ide o zahraničnú vysokú školu, poskytovanie vzdelávania sa riadi právnymi predpismi štátu jej sídla. Ďakujem pekne.
Burian, Jozef, poslanec NR SR (2016-09-06):
Ďakujem pekne, pán predsedajúci. Vážený pán Mihál, ja len chcem upozorniť, že sociálne služby sú originálnou kompetenciou miest a obcí a vyšších územných celkov, čiže pridanie je na strane práve týchto inštitúcií. Rozdiel je v tom, že oproti stavu, keď sme preberali ministerstvo v roku 2012, sa tento objem peňazí, ktorý sa pre tieto spoločnosti poskytuje, zvýšil takmer o 50 %, a to z titulu toho, že tých zariadení pribudlo podstatne viac. Vzniklo nových 5-tisíc miest alebo viac ako 5-tisíc nových miesť. Čiže pokiaľ sa týka sociálnych služieb, tam je treba skôr robiť systémové riešenia na zmenu celkového systému poskytovania týchto peňazí a vôbec nejakej zodpovednosti zo strany jednak štátu a jednak zo strany poskytovateľov. A možno ten systém uzrie sveta svetov, čo sa týka financovania sociálnych služieb podľa stupňa odkázanosti. Nie tak, ako vy ste zaviedli, že ste dali všetkým, všetkým prijímateľom 320 eur bez ohľadu na to, že či bol v dvojke stupňa odkázanosti alebo v šestke. Potom ste to zvýšili blahosklonne, že len od štvorky môžu ľudia, by som povedal, vstupovať do týchto zariadení. Takže ľudia, ktorí normálne chodili popritom do zamestnania na nejaký polovičný úväzok, dostávali 320 eur. Preto mestá a obce neboli v stave alebo neboli vôbec ochotné financovať, a jediný stav bol, že vyššie územné celky mali obrovský problém s dofinancovaním v čase, keď teda bola kríza. Ale musím povedať, že ten výrazný, výrazný nárast bol niekde inde a bol práve za éry 2012 – 2016. Pokiaľ sa týka sociálnej oblasti, pán minister bývalý, nemáte sa čím chváliť. Bola to jedna hrôza niekedy. Ďakujem.
Baláž, Radovan, poslanec NR SR (2018-12-06):
Ďakujem pekne za slovo. V klube SaS naozaj vychádzate podľa mňa od samého začiatku k nesprávnej, k neprávnemu pochopeniu tej danej situácie. Vy si fakt myslíte, že medzi obchodnými reťazcami a slovenskými dodávateľmi je rovná sa? A prečo potom všetky tie kritiky, ktoré sa v posledných mesiacoch ozývajú, či sú to hydinári, pekári idú štrajkovať, aj ďaleko viacej združení sa ozýva, že to nie je úplne štandardné trhové podnikateľské prostredie, ktoré tu funguje. Veď už konečne, asi vy jediní tomu veríte, že to tak je. Všetci ostatní v tejto sále vedia, keď sa s týmito ľuďmi rozprávali medzi štyrmi očami, a mňa to mrzí, že to nepovedia verejne, ale na druhej strane ich chápem, že boja sa povedať, aby nedopadli tak ako niektoré značky, ktoré sa ozvali, sťažovali sa na niektoré reťazce a do dnešného dňa majú zákaz dodávať do týchto reťazcov. Žiaľbohu, to je fakt. Vy ste povedali, že sme vyhlásili vojnu. No, pán Pavelka, tá vojna tu už dávno je. My sme sa len dali na stranu tých slabších a menších, aby bolo jasné. Tá vojna tu už dávno je. Stále vravíte, že, a ešte, ostatné vám, len tých odhad, ktorých máme prepočet. Netto výnos z tohto odvodu po zakomponovaní tohto pozmeňujúceho návrhu bude na úrovni 87 mil. pre ministerstvo pôdohospodárstva. Celkový výnos bude zhruba na úrovni 114 mil. Ten rozdiel, ktorý je, to je 
20-percentná daň z príjmu právnických osôb, ktoré si ministerstvo stiahne, keďže to je nákladová položka, aby ani ministerstvo financií a štátny rozpočet neboli kvôli tomuto odvodu ukrátení. Čiže to je vlastná daňová povinnosť – daň z príjmu právnických osôb. Preto ten rozdiel je 80 %, 20 %, to je výška sadzby dane z príjmu právnických osôb. Dobre?
Susko, Boris, poslanec NR SR (2013-09-25):
Ďakujem pekne, pani predsedajúca. Vážená pani predsedajúca, vážení kolegovia, kolegyne, nedá mi, aby som nevystúpil ešte v mene spravodajcu na konci tejto rozpravy, pretože spravodajca môže vystúpiť v priebehu rozpravy, pretože som zachytil vo faktických poznámkach k vystúpeniu pána poslanca Číža tri vystúpenia, ktoré ma, musím povedať, šokovali. Tri vystúpenia, ktoré povedali a obhajovali fyzický útok na verbálny prejav. Vážení kolegovia, kolegyne, to snáď nemyslíme vážne, že chceme legitimizovať fyzický útok na verbálne prejavy v parlamente!? Ďakujem. (Potlesk.)
Danko, Andrej, podpredseda NR SR (2023-11-28):
S reakciou na faktické poslanec Dostál.
A. Belousovová, podpredsedníčka NR SR: (2008-12-02):
Prerušujem rokovanie o tomto bode programu. Vážené panie poslankyne, páni poslanci, pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu v znení neskorších predpisov a o zmene a doplnení niektorých zákonov (tlač 788). Teraz prosím pána podpredsedu vlády pána Roberta Kaliňáka, aby zaujal miesto určené pre navrhovateľov, takisto prosím pani poslankyňu Katarínu Cibulkovú ako spoločnú spravodajkyňu z ústavnoprávneho výboru, aby zaujala miesto určené pre spravodajcov. Takže v piatok 28. novembra sme rozpravu prerušili o tomto bode po vystúpení pani poslankyne Oľgy Nachtmannovej s tým, že jej pozmeňujúci a doplňujúci návrh, ktorý pani poslankyňa predniesla, predseda Národnej rady rozhodnutím č. 871 pridelil na prerokovanie výborom Národnej rady, ústavnoprávnemu výboru, výboru pre európske záležitosti a výboru pre sociálne veci. Teraz prosím spoločnú spravodajkyňu z gestorského výboru, ústavnoprávneho výboru, pani poslankyňu Katarínu Cibulkovú, aby informovala Národnú radu o prerokovaní návrhu poslankyne pani Nachtmannovej vo výboroch. Nech sa páči.
Kondrót, Maroš, poslanec NR SR (2019-06-20):
Vážený pán predsedajúci, v rozprave nevystúpil žiaden poslanec, nebol teda podaný žiadny pozmeňujúci ani doplňujúci návrh. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 12 spoločne s odporúčaním gestorského výboru schváliť.
Blanár, Juraj, podpredseda NR SR (2021-12-09):
Teraz podľa rokovacieho poriadku požiadal o slovo v rozprave pán spravodajca. Po ňom... Aha, prepáčte, lebo nevidel som vás tam, takže ospravedlňujem sa. Takže ešte predtým, pán poslanec Beluský, môžete reagovať na faktické poznámky.
Krošlák, Ján, poslanec NR SR (2021-06-22):
Ďalej budeme hlasovať o bode 2 zo spoločnej správy, ktorý navrhol vyňať na osobitné hlasovanie pán poslanec Šudík. Odporúčanie gestorského výboru je schváliť, avšak bol podaný pozmeňujúci návrh, ktorý problematiku upravuje komplexnejšie.
Laššáková, Jana, podpredsedníčka NR SR (2015-02-03):
Pán poslanec Viskupič.
Pleštinská, Zita, poslankyňa NR SR (2021-06-24):
Ďakujem, pán predsedajúci. Milý Tomáš, ja som v štátnej správe pracovala šesťkrát dlhšie ako ty, v štátnej správe som aj v špecializovanej štátnej správe som pracovala od roku ’85, takmer 30 rokov v rôznych pozíciách od referenta cez vedúcu oddelenia, vedúcu odboru až po prednostku okresného úradu, ktorú som vykonávala v roku 2002 až 2004 a 2010 až 2012. Samozrejme, v totalitnej dobe som nemohla vykonávať vedúcu pozíciu, lebo som nebola členkou komunistickej strany. Výmena na vedúcich pozíciách v štátnej správe sa ma dotkla vždy s príchodom novej politickej garnitúry. Nikto sa nezaoberal s tým, či som, alebo nie som odborníčka, pritom som mala niekoľko odborných spôsobilostí a prax v štátnej správe. Zákony sa menia a dopĺňajú a z toho dôvodu úradník musí neustále študovať a vzdelávať sa. Nesmie mať pocit, že jeho post je neohrozený, pretože prestane na sebe pracovať a stane sa vyhoreným. Tento návrh zákona dáva šancu prednostovi okresného úradu vybrať si odborný tím pracovníkov, ktorí budú vykonávať svoju agendu profesionálne, v súlade so zákonom. Nie je dobré, keď si pracovníci v štátnej správe na pozíciách vedúcich odborov zabetónovaní, pretože ich to nenúti vzdelávať sa a pracovať na sebe. Verím, že tento zákon dá šancu všetkým šikovným zamestnancom v štátnej správe uchádzať sa vo výborových konaniach o post vedúceho odboru. Verím, že to bude transparentné, keďže generálneho riaditeľa pána Jenča, ktorý bol nominant SMER-u, náš minister Roman Mikulec ponechal vo funkcii. Potvrdilo sa to pri výberovom konaní 22 prednostov, ktorých vyberalo v tomto volebnom období ministerstvo vnútra. Ďakujem pekne. (Potlesk.)
P. Hrušovský, predseda NR SR: (2004-02-03):
Poprosím pána podpredsedu vlády, aby z poverenia vlády Slovenskej republiky odôvodnil vládny návrh zákona o spotrebnej dani z minerálneho oleja , ktorý prerokúvame ako tlač 465. Nech sa páči, pán podpredseda.
Glváč, Martin, podpredseda NR SR (2017-10-10):
Pán poslanec Budaj.
Pellegrini, Peter, podpredseda NR SR (2020-05-14):
Pán poslanec Urban.
Laurenčík, Milan, podpredseda NR SR (2020-09-29):
Ďakujem, pán poslanec. (Potlesk.) Na vaše vystúpenie evidujem desať faktických poznámok. Prvým je pán poslanec Alojz Baránik, nech sa páči.